Everton qed jippruvaw jerġgħu jieħdu lid-difensur ċentrali ta' Manchester City, John Stones, f'Goodison Park. Huwa lagħab mat-Toffees bejn is-sena 2013 u 2016 fejn kien deher 77 darba u skorja goal wieħed biss. Anke Arsenal qed iħarsu b'interess lejn dan il-player internazzjonali Ingliż li bħal qisu bil-mod il-mod qed itemm l-avventura tiegħu mas-Citizens. Id-diriġenti ta' Everton qed jitkellmu ma' dawk ta' Manchester biex jaslu għall-ftehim bil-coch Carlo Ancelotti li jixtieq lil dan il-player fil-qalba tad-difiża. Fil-passat, Stones lagħab ukoll ma' Barnsley.